IRCP ออกหุ้นกู้แปลงสภาพ 5 ล้าน ให้ “AO Fund”
IRCP ออกหุ้นกู้แปลงสภาพครั้งที่ 7/2565 มูลค่ารวม 5 ลบ. ให้ “AO Fund” ครบกำหนดไถ่ถอน 23 มี.ค.68
IRCP ออกหุ้นกู้แปลงสภาพครั้งที่ 7/2565 มูลค่ารวม 5 ลบ. ให้ “AO Fund” ครบกำหนดไถ่ถอน 23 มี.ค.68
1 ส.ค. 2565

บริษัท อินเตอร์เนชั่นแนล รีเสริช คอร์ปอเรชั่น จำกัด (มหาชน) หรือ IRCP เปิดเผยว่า ตามที่บริษัทได้มีมติอนุมัติการออกและเสนอขายหุ้นกู้แปลงสภาพ โดยมีมูลค่ารวมไม่เกิน 300 ล้านบาท และมีมติอนุมัติการจัดสรรหุ้นสามัญเพิ่มทุนใหม่จำนวนไม่เกิน 117,749,766 หุ้น เพื่อรองรับการใช้สิทธิแปลงสภาพของหุ้นกู้แปลงสภาพ ให้แก่ผู้ลงทุนโดยเฉพาะเจาะจง ได้แก่ Advance Opportunities Fund (“AO Fund”)และ Advance Opportunities Fund I (“AO Fund I”) ซึ่งบุคคลดังกล่าวไม่เป็นบุคคลที่เกี่ยวโยงกับบริษัท โดยมีรายละเอียดตาม
ล่าสุดบริษัทได้ดำเนินการทำสัญญาออกหุ้นกู้แปลงสภาพและได้เสนอขายหุ้นกู้แปลงสภาพที่ออกใหม่ของบริษัทตามสัญญาการออกหุ้นกู้แปลงสภาพ ครั้งที่ 7/2565 จำนวน 5 ล้านบาท ให้แก่ AO Fund เมื่อวันที่ 1 สิงหาคม 2565 และหุ้นกู้แปลงสภาพดังกล่าวครบกำหนดในวันที่ 23 มีนาคม 2568 เว้นแต่จะมีการใช้สิทธิแปลงสภาพก่อนครบกำหนดไถ่ถอน